ΚΑΝΟΝΙΣΜΟΣ (ΕΚ) αριθ. 1599/96 ΤΟΥ ΣΥΜΒΟΥΛΙΟΥ της 30ής Ιουλίου 1996 για την τροποποίηση του κανονισμού (ΕΟΚ) αριθ. 1785/81 περί κοινής οργανώσεως αγοράς στον τομέα της ζάχαρης

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι στο άρθρο 24 του κανονισμού (ΕΟΚ) αριθ. 1785/81 του Συμβουλίου, της 30ής Ιουνίου 1981, περί κοινής οργανώσεως της αγοράς στον τομέα της ζάχαρης (4) ορίζονται οι βασικές ποσότητες για τη χορήγηση των ποσοστώσεων Α και Β στις επιχειρήσεις παραγωγής για τις περιόδους εμπορίας 1995/96 έως 2000/2001 7

ότι οι βασικές ποσότητες ζάχαρης για το ηπειρωτικό τμήμα της Πορτογαλίας είναι εκείνες που ορίζονται στην πράξη προσχώρησης της Ισπανίας και της Πορτογαλίας, προκειμένου να καταστεί δυνατή η έναρξη της παραγωγής ζάχαρης στην περιοχή αυτή 7 ότι οι βασικές αυτές ποσότητες δεν ήταν επαρκείς για να δώσουν ώθηση στην επιδιωκόμενη έναρξη της παραγωγής ζάχαρης, επί ζημία των παραγωγών της περιοχής 7 ότι οι βασικές ποσότητες ζάχαρης για το ηπειρωτικό τμήμα της Πορτογαλίας πρέπει να αυξηθούν στα επίπεδα που είναι αναγκαία για να καταστεί δυνατή η έναρξη της παραγωγής ζάχαρης 7

ότι η διάρκεια της περιόδου παραγωγής διαφέρει αισθητά από μία περιοχή της Κοινότητας σε άλλη 7 ότι η πείρα κατέδειξε ότι αυτή η διαφορά είναι ιδιαίτερα αισθητή στο Ηνωμένο Βασίλειο 7 ότι ως εκ τούτου η προθεσμία που προβλέπεται για τις αποφάσεις μεταφοράς παραγωγής δεν είναι πλέον κατάλληλη για την εν λόγω περιοχή και ότι θα πρέπει κατά συνέπεια να προβλεφτεί μεγαλύτερη προθεσμία 7

ότι το καθεστώς του ελάχιστου αποθέματος μπορεί να μην είναι αρκετό για να εξασφαλίσει τον εφοδιασμό μιας ή περισσοτέρων περιοχών που έχουν πληγεί από φυσικές καταστροφές 7 ότι θα πρέπει ως εκ τούτου να επιτραπεί στις επιχειρήσεις που είναι εγκατεστημένες στις περιοχές αυτές να χρησιμοποιούν για το σκοπό αυτό τα αποθέματά τους που δεν μπορούν να μεταφερθούν, επιτρέποντας στις επιχειρήσεις αυτές να θέσουν στο εμπόριο την εν λόγω ζάχαρη πριν από το τέλος της περιόδου υποχρεωτικής αποθεματοποίησης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 24 παράγραφος 2 του κανονισμού (ΕΟΚ) αριθ. 1785/81 τροποποιείται ως εξής:

1. Στον πίνακα I στην στήλη «α) Βασική ποσότητα Α για τη ζάχαρη», ο αριθμός «54 545,5» που αφορά την «Πορτογαλία (ηπειρωτική Χώρα)» αντικαθίσταται από τον αριθμό «63 636,4».

2. Στον πίνακα II στη στήλη «α) Βασική ποσότητα Β για τη ζάχαρη», ο αριθμός «5 454,5» που αφορά την «Πορτογαλία (ηπειρωτική χώρα)» αντικαθίσταται από τον αριθμό «6 363,6».

Άρθρο 2

Το άρθρο 27 του κανονισμού (ΕΟΚ) αριθ. 1785/81 τροποποιείται ως εξής:

1. Το κείμενο της παραγράφου 2 δεύτερο εδάφιο αντικαθίσταται από το ακόλουθο κείμενο:

«2. Ωστόσο, η ημερομηνία της 1ης Φεβρουαρίου, που αναφέρεται στο πρώτο εδάφιο, πρώτη περίπτωση αντικαθίσταται:

α) για τις επιχειρήσεις που είναι εγκατεστημένες στην Ισπανία, από την ημερομηνία της 15ης Απριλίου, όταν πρόκειται για την παραγωγή ζάχαρης από ζαχαρότευτλα, και από την ημερομηνία της 20ής Ιουνίου, όταν πρόκειται για την παραγωγή καλαμοσακχάρου 7

β) για τις επιχειρήσεις που είναι εγκατεστημένες στο Ηνωμένο Βασίλειο, από την ημερομηνία της 15ης Φεβρουαρίου.»

2. Παρεμβάλλεται η παράγραφος 2α:

«2α. Σε περίπτωση που μια περιοχή της Κοινότητας πληγεί από μια φυσική καταστροφή, όπως ξηρασία και πλημμύρες, και εφόσον η εφαρμογή του άρθρου 12 δεν επιτρέπει την εξασφάλιση του κανονικού εφοδιασμού της εν λόγω περιοχής, μπορεί να αποφασιστεί, σύμφωνα με τη διαδικασία του άρθρου 41, ότι η περίοδος υποχρεωτικής αποθεματοποίησης που αναφέρεται στην παράγραφο 2 δεύτερη περίπτωση μειώνεται για μια ποσότητα ζάχαρης που μπορεί να εξασφαλίσει τον κανονικό εφοδιασμό της εν λόγω περιοχής.»

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Το άρθρο 1 εφαρμόζεται από την 1η Ιουλίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουλίου 1996.

Για το Συμβούλιο

Ο Πρόεδρος

H. COVENEY

(1) ΕΕ αριθ. C 28 της 1. 2. 1996, σ. 6.

(2) ΕΕ αριθ. C 117 της 22. 4. 1996, σ. 22.

(3) ΕΕ αριθ. C 174 της 17. 6. 1996, σ. 29.

(4) ΕΕ αριθ. L 177 της 1. 7. 1981, σ. 4 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1101/95 (ΕΕ αριθ. L 110 της 17. 5. 1995, σ. 1).